text: Han har mistet for op mod 50.000 kr. ved påsat brand  
  07 juli 2016 kl. 16.06
  Peter Reedtz har mistet værdier for op mod 50.000 kr. ved en af de påsatte brande i Sønderborg.
  - Det er bl.a. nogle møbler fra mine tipolde-forældre. De kan jo ikke købes mere, så de er uerstattelige, siger han til TV SYD.
  Han opbevarede en vaskemaskine, vinduer og døre, et papegøjebur, en træningsbænk og gamle møbler i garagen, som var aflåst. Det hele er væk.
  - Det er anden gang, at vi har brand herude. Det var første gang for fem år siden.
  Politiet efterforsker stadig de otte påsatte brande, som byen har oplevet siden søndag. Politiet har indsat ekstra patruljer.
  Alle påsatte brande har ét til fælles: De er alle antændt i Sønderborg Andelsboligforening.
  